


[image: Et bilde som inneholder symbol, emblem, logo, Varemerke

Automatisk generert beskrivelse]Endringer i administrasjonen i Sørumsand Idrettsforening 
Tonja Orderud, daglig leder i Sørumsand Idrettsforening (SIF), har informert styret om at hun ønsker å tre ut av stillingen som daglig leder av helsemessige årsaker. Senvirkninger etter tidligere kreftsykdom har medført at hun vurderer arbeidsbelastningen som daglig leder til å bli for stor for henne fremover.
Styret har full forståelse for Tonja og valget hun har tatt, og vil starte prosessen med å rekruttere ny daglig leder umiddelbart. Tonja vil fortsette i rollen som daglig leder frem til en erstatter er på plass, noe som er forventet å ta 3-6 måneder.
Tonja Orderud har vært ansatt som daglig leder i SIF i snart 12 år. Hun har gjort en kjempe jobb for idrettslaget i alle disse årene og vi er evig takknemlig for hennes pågangsmot og omsorg hun har for idrettslaget og alle menneskene i klubben. 
Styret vil i samarbeid med Tonja finne frem til en løsning hvor hun fortsatt vil være en del av administrasjonen etter at ny daglig leder er på plass.  

På vegne av styret i SIF 
Siri Revelsby
Styreleder 

